Gedagte vir die dag:  Die lasdraer          Foto: pixabay.com God se doel met die nasies was om Hom te soek, al sou hulle ook moes rondtas om Hom te vind. Nie dat Hy ver van enigeen van ons af is nie. (Handelinge 17:27) Die klein skerp kwellinge en die dorings wat die voete sny; waarom neem ons nie alles na die Helper wat ons nog nooit in die steek gelaat het nie? Vertel Hom van die hartseer, en vertel Hom ook van die verlangens, vertel Hom hoe dronkgeslaan ons was toe ons skaars geweet het wat om te doen. Gaan dan weg en los al ons swakhede by die Een wat Goddelik sterk is. Vergeet dat ons die las gedra het en neem die lied saam met ons weg. ~ Phillips Brooks Onthou die teeketel: Al is hy tot by sy nek in die warm water, hou hy aan met sing. ~ Anoniem Here Jesus Christus, ons moet waaksaam wees vir die dinge wat ons kan pootjie en intimideer. Here, wanneer die vyand ’n houvas probeer kry, help ons om bo die verwarring uit te sing. Amen